**TÁNCMŰVÉSZETI ÁG**

**TÁRSASTÁNC TANSZAK**

**ALAPFOKÚ**

**TANTERV**

**1-4. évfolyam**

*Forrás: Kapronczai Alapfokú Művészeti Iskola 7900 Szigetvár, Széchenyi u. 37/1, Pedagógiai Program és helyi tanterv 2013.*

**Az alapfokú társastáncoktatás célrendszere és funkciói**

A táncművészeti ágak közül a legrégebbi hagyományokkal rendelkező társastáncoktatás nagy utat tett meg az ifjúság kulturált szórakozási formájától a művészetoktatásig. Az értékeket megtartva a tantervi program további lehetőséget nyújt az alapos, mélyebb tudás megszerzésére, a rendszeres munka igényének kialakítására, a megfelelő munkafegyelemre, az önkontroll alkalmazására.

Az alapfokú oktatás célja a társastánc iránt érdeklődő és fogékony tanulók képességeinek szakirányú fejlesztése. A tantárgy tanulása során a tanulók jártasságot szereznek a különböző társastáncokból. Megismerik azok történetét, a hozzátartozó viselkedés szabályait és a mindennapok magatartásformáit.

A kötelezően választható tantárgy órái az általános iskola Testnevelés és sport tantárgyába épül be.

A tanszak komplex ismeretet adó, készségfejlesztő tanterve motiválja a tanulót az újabb tudás megszerzésére és ösztönzi a tanultak gyakorlati alkalmazására az élet minden területén. Közelebb viszi a tanulót a művészetekhez, ugyanakkor választott művészeti ágának értő művelőjévé, közönségévé válik.

**Vonatkozó jogszabály**

3/2011. (I. 26.) NEFMI rendelet az alapfokú művészetoktatás követelményei és tantervi programjának bevezetéséről és kiadásáról szóló 27/1998. (VI. 10.) MKM rendelet módosításáról.

**Óraszámok**

1-4. évfolyamon: évfolyamonként 1 óra/ hét, 36 óra/ tanév beépülve a Testnevelés tantárgy órái közé

**Általános fejlesztési követelmények**

A társastánc tanszak célja, hogy törekedjen a társastánc minél teljesebb megismertetésére, megszerettetésére, értékeinek megvédésére. Sajátos eszközeivel segítse a tanulók személyiségének formálását. Késztesse a tanulót hatékony, önálló tanulásra, a tanultak gyakorlati alkalmazására az élet minden területén.

**Kiemelt kompetenciák a társastánc területén**

**Szakmai kompetenciák**

 A mozgás és a zene kapcsolatának kialakítása, összhangja

 A helyes testtartás, a tudatos légzés megismerése

 A társastánc alapjainak, technikai elemeinek ismerete

 A kombinációk, etűdök, koreográfiák kivitelezése

 A képességek (a ritmusérzék, a tér– és formaérzék, a stílusérzék, előadói készség, koncentrálóképesség) fejlesztése

 A viselkedéskultúra alapszabályainak és magatartásformáinak elsajátítása, alkalmazása

 Az idegen szavak, kifejezések kiejtése, alkalmazása

 A táncok történeti háttérének ismerete

**Személyes kompetenciák**

 Az esztétikai érzék fejlesztése

 A tánc iránti szeretetet mélyítése

 Lelkiismeret, önfegyelem, önkontroll kialakítása

 A fizikai és lelki állóképesség fejlesztése

 Az értelmi és érzelmi intelligencia szintjének emelése

 A múlt és jelen értékeinek befogadására nevelés

**Társas kompetenciák**

 A közösségi magatartás (közös alkotás öröme, alkalmazkodás, kapcsolatteremtés, aktív szerepvállalás, a társak elfogadása, tiszteletben tartása) formáinak kialakítása, gyakorlati alkalmazása

 A táncos partnerkapcsolat kialakítása

 Csoportos bemutatásnál a figyelmes együttműködésre nevelés

 A táncművészetek iránti érdeklődés felkeltése

 A környezet megóvásának fontossága

 Az egymás megsegítése és saját egészségünk megóvása iránti igény kialakítása

**Módszerkompetenciák**

 A nyitottságra, az ismeretek befogására nevelés

 A tanulás tanulása (a rendszeres és igényes munkára, a hatékony, önálló gyakorlásra nevelés)

 Művészi önkifejezés fejlesztése

 Az esztétikai érzék fejlesztése a táncelőadások rendszeres látogatásával, táncelemzéssel

 A kiemelkedő alkotók megismerése a hazai és nemzetközi társastáncmozgalomban

 Az elsajátított viselkedéskultúra gyakorlati alkalmazása

 Tehetséggondozás, a tanulók felkészítése szakirányú továbbtanulásra

**Követelmények a 1.-2. évfolyam elvégzése után:**

A táncosnak ismernie kell a gyermektáncok (Vuk, Country tánc, Kinder Rocky) party vagy más néven disco táncok (disco samba, disco cha-cha-cha) és a Polka alapfiguráit, figurák kötésit.

**Legyen képes**

* a tanult táncok pontos, stílusos eltáncolására,
* páros és csoportos feladatok végrehajtására

Tanult koreográfiák stílusos előadása a tanév végi táncgálán.

1. Vuk
2. Country tánc
3. Kinder rocky
4. Disco Samba
5. Disco Cha-cha-cha
6. Polka

**Követelmények a 3.-4. évfolyam elvégzése után:**

A táncosnak ismernie kell 2 standard (angol keringő, tangó,) és 3 latin-amerikai (samba, cha-cha-cha, rumba) táncból a nemzetközileg elfogadott angol táncstílus alaplépéseit, alapfogalmait.

**Legyen képes**

* a tanult táncok pontos, stílusos eltáncolására,
* páros és csoportos feladatok végrehajtására

A tanult anyagot párban 3-3 percben bemutatják a tanév végén, a táncgálán

1. Angol keringő
2. Tangó
3. Samba
4. Cha-cha-cha
5. Rumba

**Tárgyi feltételek**

parkettás terem

CD lejátszó

**TANANYAGOK**

**1. évfolyam**

**Fejlesztési feladatok**

* Az önálló ismeretszerzés, a folyamatos tanulás igényének kialakítása
* Az egyénnel és a csoporttal a hatékony és megfelelő kommunikálás elősegítése
* A ritmusérzék, technikai tudás, kezdeményezőkészség, az improvizációs készség fejlesztése

**Tananyag**

* A gyermektáncok kezdő, haladó motívumai, kombinációi (Country tánc, Disco samba, Kinder rocky, Vuk)
* A páros tánc szabályai (tánctartás, a vezetés és követés, közlekedés a táncparketten)
* A táncos alkalmakkor való viselkedés szabályai (bemutatkozás, felkérés, lekérés, leköszönés)

**Követelmények**

A tanuló ismerje a gyermektáncok, társastáncok kezdő, haladó motívumait, tanult kombinációit, a korok szokásait, viselkedési szabályait, magatartásformáit.

A tanuló legyen képes a táncos alkalmakkor a tanultak gyakorlati alkalmazására, a társastáncok alapjainak kombinálására.

**A továbbhaladás feltételei**

**A tanuló ismerje**

* a gyermektáncok és disco táncok (Country tánc, Kinder rocky, Disco samba, Vuk figurák ) alapmotívumait,

**Legyen képes**

* a tanult táncok pontos, stílusos eltáncolására,
* páros és csoportos feladatok végrehajtására

**2. évfolyam**

**Fejlesztési feladatok**

* A standard és a latin–amerikai táncok helyes testtartásának kialakítása
* A térben való tájékozódás, a lábtechnika, a ritmusérzék, a hallás fejlesztése, a közösségtudat formálása
* A megfelelő táncos magatartásmód kialakítása, mások elfogadása, a szocializációs folyamatok elősegítése
* A partnerek közötti kommunikáció javítása

**Tananyag**

* A standard és a latin tánctartás
* A ritmusok, ritmikák
* Táncirányok (Alignment)
* Lábpozíciók (Feet Positions), Lábmunka (Foot Work)
* Polka
* Disco Cha–cha–cha

**Követelmények**

A tanuló ismerje a tanult lépéseket, azok ritmikáját, a standard és latin táncokra jellemző testtartást, a helyes lábmunkát, a lépések irányait, a táncirányokat.

A tanuló legyen képes partnerével harmóniában a tanult táncanyag újraalkotására, a tanórákon megfelelő fizikai és szellemi erőnléttel részt venni.

**A továbbhaladás feltételei**

**A tanuló ismerje**

* a disco táncok (Disco cha-cha-cha) alapmotívumait,
* a polka alapmotívumait,

**Legyen képes**

* a tanult táncok pontos, stílusos eltáncolására,
* páros és csoportos feladatok végrehajtására

**3. évfolyam**

**Fejlesztési feladatok**

* A standard és a latin–amerikai táncok alaplépéseiben alkalmazott forgásmennyiség, a használt akciók elsajátítása valamint a tanult lépésekből álló kombinációkon és etűdökön keresztül a táncokra jellemző stílusos előadásmód kialakítása
* A mozgáskoordináció, mozgásemlékezet, fizikai állóképesség fejlesztése, a zenei beosztáshoz, frázisokhoz való igazodás, a zenei hangsúlyok tudatosítása
* A technikai elemek alkalmazása, az egymást segítő táncos partnerkapcsolat kialakítása

**Tananyag**

* A latin táncokban használt akciók (Action Used), ritmikák
* A standard táncokban alkalmazott forgásmennyiség (Amount of Turn)
* Angol keringő
* Samba
* Cha–cha–cha

**Követelmények**

A tanuló ismerje a tanult lépéseket, az alkalmazott forgásmennyiséget és a használt akciókat, az alaplépésekből és alap figurákból összeállított kombinációkat és etűdöket.

A tanuló legyen képes a tanult technikák alkalmazására, a kombinációk és etűdök párban történő, stílusos előadására, a táncos–táncosnő harmonikus kapcsolat kialakítására.

**A továbbhaladás feltételei**

**A tanuló ismerje**

* a latin táncok (Samba, Cha-cha-cha) alapmotívumait,
* a standard táncok (Angol keringő) alapmotívumait,

**Legyen képes**

* a tanult táncok pontos, stílusos eltáncolására,
* páros és csoportos feladatok végrehajtására

**4. évfolyam**

**Fejlesztési feladatok**

* A latin táncok alaplépéseiben és alapfiguráiban alkalmazott testfordulatok elsajátítása, a standard táncok alaplépéseiben és alapfiguráiban használt emelkedés, süllyedés fejlesztése
* A térbeli tájékozódás, előadói készség javítása
* A megfelelő viselkedésmódok kialakítása, az illemszabályok alkalmazása
* Stílusos előadásmód, tudatos gyakorlás

**Tananyag**

* A latin táncokban alkalmazott testfordulatok (Body Turn), forgásmennyiségek
* A standard táncokban használt emelkedés, süllyedés (Rise and Fall), lábtechika
* Angol keringő haladó figurái
* Tangó
* Rumba
* Cha-cha-cha
* A tanult alaplépésekből és alapfigurákból összeállított koreográfiák

**Követelmények**

A tanuló ismerje a tanult alaplépéseket, alapfigurákat és az ezekből összeállított etűdöket, az alkalmazott testfordulatokat valamint az emelkedést és süllyedést.

A tanuló legyen képes a tanult technikák párban történő alkalmazására, az etűdök pontos kivitelezésére

**A továbbhaladás feltételei**

**A tanuló ismerje**

* a latin táncok (Rumba, cha-cha-cha) tanult alapfiguráit,
* a standard táncok (Tangó, Angol keringő) tanult alapfiguráit

**Legyen képes**

* a tanult táncok pontos, stílusos eltáncolására,
* páros és csoportos feladatok végrehajtására